**वाणिज्य, आपूर्ति तथा उपभोक्ता संरक्षण विभाग**

**बबरमहल,  काठमाण्डौ**

**बजार अनुगमन तथा अन्य गतिविधि सम्वन्धी जानकारी**

**२०७६ माघ ९ गते बिहिवार**

(क) बजार अनुगमन सम्वन्धी

·       २०७६ माघ ९ गते बिहिवार अनुगमन गरिएका फर्म संख्या : ७ वटा

·       व्यापारिक फर्मको प्रकृति : मझौला तथा ठूला खाद्य किराना पसलहरु

·       उपभोक्ता संरक्षण ऐन,  २०७५ बमोजिम कारवाही गरिएको किसिम : ३ वटा फर्ममा सुधार गर्न निर्देशन दिइएको र २ वटा फर्ममा अयोग्य वा म्याद गुज्रेका रु २७४५।०० बराबरका उपभोग्य वस्तु उत्पादक/वितरकको मा फिर्ता गर्न लगाइएको ।

 (ख) व्यवसायीहरुसँग छलफल

केही दिन यता डण्डी र सिमेन्टको मूल्य बढेको भन्ने सूचनाका आधारमा यी निर्माण सामग्री सम्वन्धी छाता संगठनका पदाधिकारीहरुसँग छलफल गरी मूल्य वढ्नुको प्रष्ट आधार र कारण सहित जानकारी गराउन तथा आवधिक सूचना उपलव्ध गराउन निर्देशन दिइयो ।

(ग) मन्त्रालयमा प्रस्तुति र छलफल

उद्योग, वाणिज्य तथा आपूर्ति मन्त्रालयका सचिव (वाणिज्य आपूर्तितर्फ) डा. बैकुण्ठ अर्यालको कार्यकक्षमा मन्त्रालयका वाणिज्य सम्वद्ध उच्च अधिकारी र विभागका महानिर्देशकसहितको निर्देशकहरुको टीमले मूलत O&M र अनुगमन रणनीतिको सम्वन्धमा प्रस्तुति, छलफल र सुझाव प्राप्त गर्ने काम भयो ।  विभागको संगठन संरचना,  प्रस्तावित O&M  र  थप भएका कामहरुको आधारमा थपघट हुनुपर्ने संगठन एवं जनशक्तिको विवरण मन्त्रालयमा उपलव्ध गराउने तथा अनुगमनको रणनीति र कार्ययोजनाका सम्वन्धमा थप परिमार्जनसमेत गरी अनुगमनलाई प्रभावकारी बनाउन सचिवज्युबाट निर्देशन भयो ।